armvectores/hy_wikipedia_2023 huggingface dataset:
Վասիլի Աֆանասև

Վասիլի Աֆանասև (ռուս.՝ Афанасьев, Василий Андреевич, հունվարի 1, 1922(1922-01-01) - հուլիսի 22, 2002(2002-07-22)), խորհրդային արվեստաբան։ 1985 թվականից արվեստաբանության դոկտոր է, 1956 թվականից` Ուկրաինայի նկարիչների ազգային միութան անդամ։


== Կենսագրություն ==
Վասիլի Աֆանասևը ծնվել է 1922 թվականի հունվարի 1-ին, Ղազախստանի Կուստանյան շրջանի Կոպիչենսկո գյուղում, գյուղացու ընտանիքում։ 1930 թվականից ընտանիքը տեղափոխվել է Ուկրաինա։
1940 թվականին Աֆանասևը զորակոչվել է զինվորական ծառայության։ Երկրորդ Համաշխարհային պատերազմի ժամանակ պատերազմել է ճակատում, ծանր վիրավորվել է, գերի է ընկել և փախել է գերությունից։ Ուկրաինայի ազատագրման մասնակից է եղել։ Դնեպրը հատելու համար նա պարգևատրվել է «Քաջության համար» մեդալով։ Ծանր վերքեր է ստացել, պատերազմն ավարտել է որպես 2-րդ կարգի հաշվանդամ։ 1945 թվականին վերադարձել է Լենինգրադի համալսարանի պատմության ֆակուլտետ։
1949 թվականին հաջողությամբ ավարտել է Սանկտ Պետերբուրգի պետական համալսարանը, 1957 թվականին` Ուկրաինայի գիտությունների ազգային ակադեմիայի Արվեստաբանության, ֆոլկլորի և ազգագրության ինստիտուտի ասպիրանտուրան` Մ. Կագանի, Ա. Սավինի և Բ. Բուտնիկ-Սևերսկու գլխավորությամբ։ Աշխատել է Մ. Ռիլսկու անվան արվեստաբանության, բանահյուսություն և ազգագրագիտություն ինստիտուտում, որտեղ նա 1957-1965 և 1974-1987 թվականներին աշխատել է արվեստի ամբիոնի վարիչի պաշտոնում։
1965-1974 թվականներին եղել է Ուկրաինայի գեղարվեստի ակադեմիայի Ուկրաինական խորհրդային հանրագիտարանի խմբագրության արվեստի բաժնի ղեկավարը։ 1994-ից 1997 թվականներին ուկրաինական արվեստաբանության պատմություն է դասավանդել Գեղարվեստի և ճարտարապետության ազգային ակադեմիայում։ Մասնակցել է «Ուկրաինական արվեստի պատմության» (Կիև, 1966-70 թվականներ, գլխավոր խմբագրի տեղակալ), «ԽՍՀՄ ժողովուրդների արվեստի պատմություններ» (Մոսկվա, 1977-82 թվականներ, 8-9 հատորներ), «Շևչենկովսկու բառարան» (Կիև, 1976−1977 թվականներ) գրքերի ստեղծմանը։
Աֆանեսևը շատ տեղեկատու հոդվածների հեղինակ է Ուկրաինիայի խորհրդային հանրագիտարանում և ուրիշ հանրագիտարաններում։ Հետազոտել է 19-20-րդ դարերի ուկրաինական արվեստի պատմությունը, հանդես է եկել որպես գեղարվեստական քննադատ։


== Հիմնական աշխատանքներ ==
Աֆանեսևը գրել է ավելի քան 30 մենագրություններ, հարյուրավոր հոդվածներ և խմբային աշխատանքների հատվածներ։

Կիրիակ Կոստանդի (1955)
Գենադի Լադիժենսկի (1958)
Վրձնի վարպետներ (1960)
Հարավառուսական նկարչների միություն (1961)
Սոցիալիստական ռեալիզմի ձևավորումը ուկրաինական կերպարվեստում (1967)
Ժամանակակից առանձնահատկություններ (1973)
Ուկրաինական խորհրդային արվեստը 60-80-ական թվականներին (1984)
Հարավռուսական նկարիչների միություն. մատենագրական տեղեկատու (2000)


== Պարգևներ և մրցանակներ ==
Պետական մրցանակ գիտության և տեխնիկայի ոլորտում (1971), 7 հատորով «Ուկրաինայի արվեստի պատմության» ստեղծման, պատրաստման և հրատարակության համար
«Քաջության համար» մեդալ։


== Ծանոթագրություններ ==


== Գրականություն ==
«Актуальные философские и культурологические проблемы современности» А. В. Афанасьев, ст. «Под руководством Бажана (Воспоминания о редакционной обработке и издании 6-томной» Истории украинского искусства). Киев, 2000.


== Արտաքին հղումներ ==
Афанасьев, Василий Андреевич
Թամարա Գրիգորյան

Թամարա Սետա Գրիգորյան (հուլիսի 5, 1944(1944-07-05), Դորսետ, Անգլիա, Միացյալ Թագավորություն - հուլիսի 11, 2009(2009-07-11)), բրիտանացի տեսանկարիչ և փաբլիկ-արտի կուրատոր։


== Կենսագրություն ==
Ծնվել է հայկական ընտանիքում, Դորսեթում։  Կրթությունը ստացել է Լոնդոնում, որտեղ սովորել է երաժշտություն։ 1966 թվականին տեղափոխվեց Շոտլանդիայի Էդինբուրգ քաղաք, որտեղ հանդիպեց իր գործընկեր Իվոր Դեյվիսին։
Նա առաջատար էր վիդեոարտի բնագավառում : Սկսել է վիդեոտեխնիկա օգտագործել 1973 թվականին Շոտլանդիայում։  Դասավանդել է  Մեյդստոնի արվեստի քոլեջում և Նյուքասլում։ 1976 թվականին նա Լոնդոնի վիդեոարտի հիմնադիրներից էր։ 1981 թվականին տեղափոխվել է Ուելս, որտեղ 1984 թվականին դարձել է Ուելսի քանդակների ֆոնդի տնօրեն (որը 1990 թվականին դարձել է Cywaith Cymru / Artworks Wales): Նա ղեկավարում էր ֆոնդը մինչև թոշակի անցնելը։ Նա մահացավ 2009 թվականին։


== Աշխատանքներ ==
Նրա աշխատանքներն են՝ In the Minds Eye,  Unassembled Information,  Vanitas,  Eyebath (1977), Vanitas/Still Life (1978), Heart of the Illusion: Landscape, Still Life an Self Portrait (1981): 1983 թվականին նա վերստեղծեց Սաբրայի և  Շատիլայի կոտորածները  Բեյրութում, որը  ներառված էր 2009 թվականին Թեյթի՝ Expanded Cinema (թարգմ. Ընդարձակ Կինոթատրոն) ցուցահանդեսում։


== Ծանոթագրություններ ==
Խիտարովներ

Անվան այլ կիրառումների համար տե՛ս՝ Խիտարով (այլ կիրառումներ)Խիտարովներ, Խիտարյաններ, հայ պղնձագործ դրվագողների տոհմ։ Հաղպատում, 10-11 դարերում։ Վրաց թագավոր Դավիթ Շինարարը Խիտարովների մի մասին տեղափոխել է Կախեթիա, տրամադրել հող և երկրագործությամբ զբաղվելու իրավունք ընձեռել։ Սակայն շուտով Խիտարովները տեղափոխվել են Թիֆլիս։ 1795 թվականին, երբ Աղա Մահմեդ խանը ասպատակեց Թիֆլիսը, Խիտարովները տեղափոխվեցին Թելավ, իսկ այնտեղից էլ՝ Թիանեթ գյուղը և շարունակեցին զբաղվել իրենց արհեստով։ Այս տոհմից են սերում Րաֆֆի Խիտարովը և Նիկոլայ Խիտարովը։
(7106) Կոնդակով

(7106) Կոնդակով (անգլ.՝ Kondakov), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 8-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,797739 ա. մ., առավելագույնը մոտենում է 2,2911 ա. մ. հեռավորության վրա և հեռանում 3,3044 ա. մ.։ Արեգակի շուրջ մեկ ամբողջական պտույտ է կատարում 1709,26 երկրային օրվա ընթացքում, իր ուղեծրով շարժվելով միջինում 0,210617 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7106) Կոնդակով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոն Սեն Մարտեն (Էնայի գավառ)

Մոն Սեն Մարտեն (ֆր.՝ Mont-Saint-Martin), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ֆեր ան Տարդենուա կանտոնայի կազմի մեջ։ Կոմունայի շրջանը՝ Սուասոն ։
INSEE կոդը՝ 02523.


== Բնակչություն ==
2010 թվականին բնակչությունը կազմել է 80 մարդ։


== Տնտեսություն ==
2010 թվականի տվյալներով 50 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 13-ը անգործունակ (Ակտիվության ցուցանիշը —74,0 %, 1999 թվականին եղել է՝ 70,8 %)։ 37աշխատունակ բնակիչներից 36-ը աշխատում էին (19 տղամարդ և 17 կին), անաշխատանք էին 1-ը (1 տղամարդ և 0 կին)։ 13 անգործունակ մարդկանցից 4-ը ուսաանողներ են և աշակերտներ, 7-ը թոշակառու, մնացած 2-ը անգործունակ են ուրիշ պատճառով.


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Мон-Сен-Мартен (ֆր.)
Մեդելփադ

Մեդելփադ (շվեդերեն՝ Medelpad), պատմական նահանգ Շվեդիայում։ Սահմանակցում է Հելսինգլանդ, Հերյեդալեն, Օնգերմանլանդ և Եմթլանդ նահանգների հետ։ Արևմուտքում Բոտնիկի ծոցն է։ Մտնում է Նորլանդ պատմական տարածաշրջանի մեջ, և համարվում է հյուսիսային նահանգ, չնայած՝ տեղակայված է Շվեդիայի կենտրոնում։ Մեդելփաս անվանումը («միջին երկիր») արտացում է ոչ թե աշխարհագրական դիրքը, այլ այն, որ նահանգի մեծ մասն ընկված է Յունգան և Ինդալսլևեն գետերի միջև։
Վարչականորեն լիովին ներառված է Վեստերնորդլանդ լենի մեջ՝ զբաղեցնելով նրա հարավային մասը։


== Զինանշան ==
Նահանգի զինանշանի վրա պատկերված են նահանգում հոսող երկու գետերի ալիքները։


== Աշխարհագրություն ==
Նահանգը տեղակայված է ծովի մակարդակից 200֊300 մ բարձրության վրա։ Ամենաբարձր կետը Մյուկկելմյուրբերգետ լեռն է (մոտ 577 մ)։ Ընդհանուր մակերեսի 500 կմ² պատված է ջրով։ Ամենամեծ լիճը Հոլմյոնն է, որը տեղակայված է 200 մ բարձրության վրա։


== Պատմություն ==
Պատմական կարգավիճակ ունեցող միակ քաղաքը Սունդսվալն է, որին այս կարգավիճակը տրվել է 1624 թվականին։ Սունդսվալը շարունակում է մնալ նահանգի ամենամեծ քաղաքը։ Վերջինիս բնակչության թվաքանակը կազմում է մոտավորապես 50.000 մարդ։ Նահանգի ընդհանուր բնակչությունը կազմում է 120.000 մարդ։


== Խորհրդանիշ ==
Չնայած՝ նահանգի խորհրդանիշը նապաստակն է, 1987 թվականի ոչ պաշտոնական հանրաքվերին նահանգի խորհրդանիշի ընտրություններում հաղթել հորինված կենդանի Սկվադերը։


== Ծանոթագրություններ ==
Հռիփսիմյան օրիորդաց դպրոց (Բաքու)

Անվան այլ կիրառումների համար տե՛ս՝ Հռիփսիմյան օրիորդաց դպրոց (այլ կիրառումներ)Բաքվի հայկական Հռիփսիմյան օրիորդաց միջնակարգ դպրոց, Հայ աղջիկների համար բացված ամենահին դպրոցներից է։ Հիմնվել է 1869-ի հունիսի 14-ին, մի փաստաթղթի համաձայն 1870-ին։ Պահվել է Բաքվի մարդասիրական ընկերության հաշվին։
1872-ին ունեցել է նախապատրաստական և առաջին դասարաններ, որոնցում միասին սովորել են 36 հայ աղջիկներ։ Նախապատրաստականում անցել են հայոց լեզվի ընթերցանություն և վայելչագրություն, քրիստոնեական վարդապետություն, ռուսաց լեզվի ընթերցանություն և վայելչագրություն, թվաբանության առաջին մասը, ձեռագործություն և երգեցողություն։
Առաջին դասարանում անցել են հայերենի քերականություն, թարգմանություն գրաբարից աշխարհաբար, քրիստոնեական վարդապետություն և սրբազան պատմություն, ազգային պատմություն, ռուսաց լեզվի ընթերցանություն, թարգմանություն և վայելչագրություն, ռուսաց լեզվով՝ թվաբանություն, աշխարհագրություն և բնական գիտություն, ձեռագործություն և երգեցողություն։
1885-ին փակվել է։ Վերաբացվել է 1886-ի սեպտեմբերին՝ Բաքվի մարդասիրական ընկերության շենքում, մնալով երկդասյան իգական դպրոց։
1888-89 ուստարում ունեցել է 137 աշակերտուհի։ Ըստ սոցիալական դրության նրանք բաժանվել են այսպես. հոգևորականների աղջիկներ՝ 6, ազնվականների՝ 7, աստիճանավորների (ծառայողների)՝ 10, վաճառականների՝ 73, արհեստավորների՝ 50, երկրագործների՝ 3։ Թոշակ են վճարել 89, անվճար են սովորել 48 հոգի։ Փոխադրվել են հաջորդ դասարաններ՝ 87, մնացել են 43 հոգի։
1896-ի երկրորդ փակումից առաջ ունեցել է 250 աշակերտուհի։
Վերաբացվել է 1906-ին։ 1908-09 ուստարում եղել է իգական երկդասյան դպրոց, որտեղ սովորել են 368 հայ աղջիկներ։ 1911-12 ուստարում դարձել է յոթամյա դպրոց, սակայն աշակերտուհիների թիվը նվազել է, իջնելով 287-ի։ 1914-ին, աշակերտուհիների թիվը նկատելիորեն աճել է, հասնելով 399-ի (ուսուցիչներ՝ 14)։ 1917-ին գործել է որպես իգական միջնակարգ դպրոց։
Դպրոցն ունեցել է մանկավարժական ուղղություն։


== Գրականություն ==
«Մեղու Հայաստանի», 1869, թիվ 26։
«Մեղու Հայաստանի», 1885, թիվ 20։
«Արարատ», 1876, Ա, էջ 34։
«Արարատ», 1878, ԺԲ, էջ 455։
«Արարատ», 1917, թիվ 2, էջ 92 և 620։


== Տես նաև ==
Բաքու


== Ծանոթագրություններ ==
Հեդալի ստավկիրկա

Հեդալի ստավկիրկա կամ Հեդալի հիմնակմախքային եկեղեցի (նորվ.՝ Heddal stavkirke), ներկայումս պահպանված հիմնակմախքային եկեղեցիներից ամենամեծը։ Կառուցման հստակ տարեթիվը հայտնի չէ, համենայն դեպս եկեղեցին կառուցվել է 13-րդ դարասկզբին։ Եկեղեցում պահպանվել են ռունական մակագրություններ, որոնք հաղորդում են, որ 1242 թվականին եկեղեցին օծվել է կույս Մարիամի անունով։
Մինչ 1537 թվականը եկեղեցին կաթոլիկական էր, ներկայումս այն լյութերական է։ Ժամերգությունները կատարվում են շաբաթը մեկ, կիրակի օրերին։ Սակայն այցելուների համար մուտքն ազատ է ամեն օր։


== Ճարտարապետություն ==
Շինարարության ժամանակ օգտագործվել է բարձրորակ փայտ, այնպես որ եկեղեցու շենքը մինչև այժմ էլ պարունակում է 13-րդ դարում շինարարության փայտի մեկ երրորդը։ Արտաքինից եկեղեցին պատված է կուպրով, որը պարբերաբար թարմացվում է։ Վերջինս կատարում են փորձառու ալպինիստները։
Եկեղեցին բազմիցս վերակառուցվել և վերանորոգվել է։ Վերջին խոշոր հիմնանորոգումը եղել է 1952-1954 թվականներին, երբ տաճարին վերադարձրին որքան հնարավոր է նախնական տեսքը։ Ներքին հարդարանը նույնպես բազմիցս փոփոխվել է։ Խորանը ստեղծվել է 1667 թվականին անհայտ նկարչի կողմից, որմնանկարները կատարվել են 1668 թվականին, մասամբ բաց են 1300 թվականի որմնանկարները։
Մինչ 1850 թվականը եկեղեցին ուներ զանգեր, հետագայում դրանք տեղափոխվեցին հատուկ ստեղծված զանգակատուն։ Պահպանված ամենահին զանգն արտադրվել է 1647 թվականին, Ամստերդամում։


== Լեգենդ ==

Գոյություն ունի հայտնի մի լեգենդ, որի համաձայն, Հեդալի եկեղեցին կառուցել են տեղի 5 արհեստավարժ ֆերմեր 3 օրվա ընթացքում։
Լեգենդի ևս մեկ տարբերակ պատմում է, որ մի օր տեղի ֆերմերը հանդիպել է մի օտակարանի․ ով համաձայնել է 3 օրվա ընթացքում Հեդալում կառուցել նոր եկեցեցի։ Ֆերմերը պետք է կա՛մ վճարեր իր հոգով, կա՛մ կառուցողին երկնքից բերեր արևն ու լուսինը, կա՛մ կռահեր օտարականի անունը։ Երրորդ տարբերակը ֆերմերին ավելի պարզ թվաց, և իսկապես, փորձելով պարզել օտարի անունը նա թափառեց շրջակայքում, և լսեց կնոջ գեղեցիկ մի երգ, որտեղ օտարականին Ֆինն (Finn) էին կոչում․ 

Արդյունքում, Ֆիննը, ով պարզվեց՝ տրոլ է, ստիպված եղավ ընտանիքով տեղափոխվել հեռու, որովհետև տանել չէր կարողանում զանգերի ձայնը։ Ասում են, որ հենց այդ տրոլն է կառուցել նաև Նիդարոսի տաճարը, Ավալդսնեսում Սուրբ Օլեֆի եկեղեցին և Լունդի մայր տաճարը։


== Տես նաև ==
Ուրնեսի ստավկիրկա


== Ծանոթագրություններ ==


== Արտաքին հղումներ ==
Նորվեգական ստավկիրկա եկեղեցիների մասին։ (անգլերեն)
Շենավան (Լոռու մարզ)

Անվան այլ կիրառումների համար տե՛ս՝ ՇենավանՇենավան (նախկին անվանումը` Ղզլորան),
գյուղ Հայաստանի Հանրապետության Լոռու մարզի Սպիտակի տարածաշրջանում՝ մարզկենտրոն Վանաձորից 21 կմ հյուսիս-արևմուտք։ Գյուղը գտնվում է Շենավան գետի ափին՝ ծովի մակերևույթից 1500 մ  բարձրության վրա։ 


== Պատմություն ==
Նախկինում Ղզլորան անվան տակ մտել է Ցարական Ռուսաստան Երևանի նահանգի Ալեքսանդրապոլի գավառի մեջ։ Խորհրդային տարիներին մասն է կազմել Ղարաքիլիսայի, ապա Սպիտակի (մինչև 1949 թ.` Համամլուի) շրջանների։ Վերանվանվել է Շենավան 1946 թ. ապրիլի 26-ին։ 1995 թվականից մտնում ՀՀ Լոռու մարզի մեջ։
Գյուղը խիստ տուժել է 1988 թ. Սպիտակի երկրաշարժի ժամանակ. ավերածություններ են տեղի ունեցել գյուղի տների 80%-ում, զոհվել է 31 մարդ։
Գյուղն ունի եկեղեցի (5-19 դդ.)։ Գյուղի հյուսիսային մասում գտնվում է Կարմիր ավերակներ գյուղատեղին (մ.թ.ա. 2-րդ-1-ին հզմ.)։


== Բնակչություն ==
Ըստ ՀՀ 2011 թ. մարդահամարի արդյունքների` Շենավանի մշտական բնակչությունը կազմել է 402, առկա բնակչությունը` 360 մարդ։ Մինչև 1918 թ. եղել է ադրբեջանաբնակ, 1920-ական թվականներից ունեցել է խառը հայ-ադրբեջանական բնակչություն։ Ադրբեջանցիները լքել են գյուղը 1988-1989 թթ., նրանց փոխարեն գյուղում բնակություն են հաստատել Ադրբեջանի Բաքու և Մինգեչաուր քաղաքներից բռնագաղթած հայեր։
Շենավանի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, հացահատիկի, կերային կուլտուրաների մշակությամբ, բանջարաբուծությամբ և պտղաբուծությամբ։


== Տես նաև ==
Լոռու մարզ
Շենավանի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Բենիկ Բախշյան

Բենիկ Հովհաննեսի Բախշյան (հունվարի 10, 1955(1955-01-10), գ. Դահրավ (ԼՂՀ Ասկերանի շրջան)), պետական աշխատող։ Կենսաբանական գիտությունների թեկնածու (1985)։


== Կենսագրություն ==
Ավարտել է Հայկական գյուղատնտեսական ինստիտուտը։ 1985-1988 թվականներին աշխատել է ՀԽՍՀ ԳԱ բուսաբանության ինստիտուտում, 1988-1992 թվականներին՝ Ասկերանի շրջանի Աստղաշենի տնտեսության գյուղատնտես, 1992-2001 թվականներին՝ Ասկերանի «Հավակնորդ» բաժնետիրական ընկերության գլխավոր տնօրեն։
1998-2002 թվականներին՝ ԼՂՀ գյուղատնտեսության նախարար, 2002 թվականից՝ փոխվարչապետ գյուղատնտեսության նախարար։
Մասնակցել է ԼՂՀ տնտեսության, մասնավորապես գյուղատնտեսության ճյուղերի վերականգնմանը, համալիր զարգացմանը միտված աշխատանքներին։
Վենեսուելայի դաշնային տիրույթներ

Դաշնային տիրույթներ (իսպ.՝ Dependencias Federales), Վենեսուելայի դաշնային տիրույթներ, երբեմն սխալմամբ՝ Դաշնային տիրույթ (Վենեսուելայի դաշնային սեփականություն), Նահանգ դաշնային սեփականություն (իսպ.՝ Estado Dependencias Federales), Վենեսուելայի առանձին վարչատարածքային միավոր, որը միավորում է իրեն պատկանող կղզիների մեծ մասը (12 կղզիների խմբեր, ընդհանուր թվով 311 կղզիներ և կղզյակներ) Կարիբյան ծովում և Վենեսուելայի ծոցում։ Տարածաշրջանի զարգացման նպատակով նախատեսվում է Դաշնային ունեցվածքին Վենեսուելայի դաշնային տարածքի կարգավիճակ տալ։ 2011 թվականի օգոստոսի 3-ին՝ Ազգային դրոշի օրը, Վենեսուելայի նախագահ Ուգո Չավեսը հայտարարեց այն մասին, որ Վենեսուելայի դաշնային տիրույթներն այժմ կոչվելու են Իսպանիայի գաղութային լծից Վենեսուելայի անկախության համար ականավոր մարտիկ Ֆրանսիսկո Միրանդայի պատվին, Սակայն նախագահը չի հստակեցրել՝ կպահպանի արդյոք Միրանդան իր ներկայիս կարգավիճակը, թե կդառնա դաշնային տարածք կամ երկրի նոր նահանգ։ Հաշվի առնելով այն հանգամանքը, որ Վենեսուելան արդեն ունի Միրանդա նահանգ, ինչպես նաև կղզիների չափազանց ցածր բնակչություն, վերջին տարբերակը քիչ հավանական է։ Չավեսի որոշումից բացի դաշնային կալվածքների վերանվանման մասին ոչ մի պաշտոնական փաստաթուղթ չի ստորագրվել։
Տարածքը 342 կմ² է, բնակչությունը՝ 2 155 մարդ (2011)։ Դաշնային տիրույթը կառավարվում է Կարակասից, թեև երբեմն որպես վարչական կենտրոն նշվում է Լոս Ռոկես արշիպելագը։
Տարածքով Վենեսուելայի ամենափոքր նահանգն է։


== Կղզիների աշխարհագրական պարամետրերը ==
Դաշնային տիրույթը բաժանված է 12 արշիպելագների։

Լրացուցիչ՝ ևս 512 մարդ ապրում է Չիմանաս կղզու Մոչիմա ազգային պարկում։


== Ծանոթագրություններ ==


== Արտաքին հղումներ ==
Навигационные карты побережья Венесуэлы
Карта Федеральных владений
Պոսյոլոկ Անոսովսկոգո Լնոզավոդա

Պոսյոլոկ Անոսովսկոգո Լնոզավոդա (ռուս.՝ Посёлок Аносовского Льнозавода), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էմիլ Վանդերվալդե

Էմիլ Վանդերվալդե (ֆր.՝ Émile Vandervelde, հունվարի 25, 1866(1866-01-25)[…], Իքսել, Բրյուսել, Բելգիա - դեկտեմբերի 27, 1938(1938-12-27)[…], Բրյուսել, Բելգիա), բելգիացի իրավաբան, քաղաքական գործիչ, աջ սոցիալիստ, 2-րդ Ինտերնացիոնալի պարագլուխներից, Բրյուսելի համալսարանի քաղտնտեսության պրոֆեսոր (1924), Բելգիայի սոցիալիստական կուսակցության անդամ (1885), 1890-ական թվականների կեսից՝ դրա ղեկավարը։ 1894 թվականից՝ դեպուտատների պալատի անդամ։ 1900 թվականից՝ 2-րդ Ինտերնացիոնալի Միջազգային սոցիալիստական բյուրոյի նախագահ։ 1914 թվականին մտել է բուրժուական կառավարության մեջ և մինչև 1937 թվականն անընդմեջ գրավել նախարարական պաշտոններ (արտաքին գործերի, արդարադատության և այլն)։ 
Եղել է Բելգիայի ներկայացուցիչը 1919-1920 թվականներին Փարիզի հաշտության կոնֆերանսում, ստորագրել է Վերսալի հաշտության պայմանագիրը (1919)։ 1922 թվականին, Մոսկվայում, աջ էսէռների դատավարության ժամանակ հանդես է եկել որպես նրանց դատապաշտպան։ Ստորագրել է 1925 թվականին Լոկառնոյի համաձայնագրերը։ Դեմ է եղել Բելգիայի կողմից ԽՍՀՄ-ի ճանաչմանը։


== Ծանոթագրություններ ==
Հովարդ Այկեն

Հովարդ Այկեն (անգլ.՝ Howard Hathaway Aiken, մարտի 8, 1900(1900-03-08), Հոբոկեն, Հուդզոն շրջան, Նյու Ջերսի, ԱՄՆ - մարտի 14, 1973(1973-03-14)[…], Սենթ Լուիս, Միսսուրի, ԱՄՆ), ամերիկացի ինժեներ, իսկ IBM֊ում ղեկավարել է ամերիկյան առաջին համակարգչի«Մարկ 1»֊ի  ստեղծման աշխատանքները։
Սովորել է Մեդիսոնի Վիսկոնսինի անվան համալասարանում  (անգլ.՝ University of Wisconsin–Madison)։ 1939 թվականին Հարվարդի համալսարանում ստացել է փիլիսոփայության դոկտորի գիտական աստիճան։ Իր աշխատանքի ընթացքում Այկենը բախվեով միայն թվային լուծումներ ունեցող դիֆերենցիալ հավասարումների, նա միտք հղացավ ստեղծել բարդ մաթեմատիկական հաշվարկներ իրականացնող էլեկտրամեխանիկական հաշվողական սարք։ Հոպլեր Գրեյսի (անգլ.՝ Grace Murray Hopper) օգնությամբ և IBM֊ի ֆինանսավորմամբ 1944 թվականին կառուցվեց մեքենան։
Անտեսելով  IBM֊ի հետ ունեցած տարաձայնությունները Այկենը շարունակում է համակարգչի ստեղծման աշխատանքները։ 1947 թվականին Այկենը ստեղծեց «Հարվարդյան Մարկ 2»֊ը, որին հաջորդեց «Հարվարդյան Մարկ 3»֊ը (1949) և «Հարվարդյան Մարկ 4» (1952)։


== Ծանոթագրություններ ==


== Արտաքին հղումներ ==
История компьютера: Компьютер Марк-1(ռուս.)
Father of the computer age Archived 2006-10-18 at the Wayback Machine. (անգլ.)
UW-Madison College of Engineering Engineers' Day 1958 Award Recipients — Howard Aiken Archived 2008-11-21 at the Wayback Machine. (անգլ.)
Устное интервью с Richard M. Bloch — Институт Чарльза Бэббиджа, University of Minnesota, Minneapolis. Bloch describes his work at the Harvard Computation Laboratory for Howard Aiken on the Harvard Mark I.
Устное интервью с Robert V. D. Campbell — Институт Чарльза Бэббиджа, University of Minnesota, Minneapolis. Campbell discusses the contributions of Harvard and IBM to the Harvard Mark I projec t. (անգլ.)
IEEE Biography (անգլ.)
Acmaeops marginatus

Acmaeops marginatus - բզեզ, մտնում բեղիկավոր ընտանիք և Lepturinae ենթաընտանիքի մեջ։


== Նկարագիր ==
Բզեզի երկարությունը 7-11 մմ։ Տարվա մեջ մեծ բզեզի թռչելու ժամանակը մայիսից հունիսն է։


== Տարածում ==
Տարածված է Եվրոպայում, հատկապես հարավում։


== Էկոլոգիա և բնական պայմաններ ==
Կյանքի ցիկլը երկու տարի է։ Սնվում է ծառերի կեղևներով, հիմնականում՝ սոճու։


== Արտաքին հղումներ ==
cerambyx.uochb.cz Acmaeops marginatus (Fabricius, 1781) Archived 2015-04-10 at the Wayback Machine.
Фото Acmaeops marginatus
Մեծ Իուլտ

Մեծ Իուլտ (ռուս.՝ Большая Иульт), գետ Կամչատկա թերակղզի՝ Ռուսաստանում։ Գետի երկարությունը 18 կմ է։ Թափվում է Շապինա գետի ձախ ափին՝ 125 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000014052


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ենակտաևո

Ենակտաևո (ռուս.՝ Енактаево, բաշկիրերեն՝ Янактай), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 132 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալնաշի (այլ կիրառումներ)

Ալնաշի, կարող է վերաբերել՝

Ալնաշի - գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Ալնաշի - կայարան Ռուսաստանի Ուդմուրթական հանրապետության Ալնաշսկի շրջանի կազմում։
Հորոդենկա

Հորոդենկա կամ Գորոդենկա (ուկրաիներեն՝ Городенка), քաղաք, շրջանային կենտրոն Ուկրաինայի Իվանո-Ֆրանկովսկի մարզում։
XVII-XIX դարերում Հորոդենկայում եղել է հայկական գաղութ։ Հայերը Հորոդենկա են գաղթել 1670-ական թթ., Մոլդովայից և Վալախիայից։ Նրանք իրավունք են ստացել տներ կառուցել, առևտուր անել և ղեկավարվել սեփական օրենքներով։ 1706-ին կառուցել են եկեղեցի։ 1770-ին Հորոդենկայում եղել է 100 տուն հայ, 1782-ին՝ 80 տուն (410 մարդ)։ Հետագայում հայերի թիվը նվազել է (1784-ին՝ 403 մարդ, 1808-ին՝ 381 մարդ), և գաղութն աստիճանաբար մարել է։ 1871-ին Հորոդենկաում մնացել էր 10 տուն հայ, և դեռևս գործում էր հայոց եկեղեցին։
Կուրմանաևո (այլ կիրառումներ)

Կուրմանաևո, կարող է վերաբերել՝

Կուրմանաևո - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Կուրմանաևո - գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Նոր մայրաքաղաքներ

Նոր մայրաքաղաքները, երկրների պաշտոնական մայրաքաղաքներն են, որոնք այդ կոչմանը արժանացել են 1960 թ-ից հետո։

Բրազիլիա - տեղափոխվել է 1960 թ.-ին. նախկին մայրաքաղաքը - Ռիո դե Ժանեյրո

Սանա - տեղափոխվել է 1962 թ-ին. նախկին մայրաքաղաքը - Թաիզ

Իսլամաբադ - տեղափոխվել է 1967 թ-ին; նախկին մայրաքաղաքները - Ռավալպինդի (մինչ 1958 թ-ը) Կարաչի

Բելմոպան - տեղափոխվել է 1970 թ-ին; նախկին մայրաքաղաքը - Բելիզ

Դոդոմա - տեղափոխվել է 1973 - 1993 թթ.; նախկին մայրաքաղաքը - Դար էս Սալամ

Բիսաու - տեղափոխվել է 1974 թ-ին; նախկին մայրաքաղաքը - Բոէ

Լիլոնգվե - տեղափոխվել է 1974 թ-ին; նախկին մայրաքաղաքը - Զոմբա

Մանիլա - 1976 թ-ին իր մեջ է ներառել նախկին մայրաքաղաք Քեսոն Սիթին

Աբուջա - տեղափոխվել է 1976 - 1991 թթ.; նախկին մայրաքաղաքը - Լագոս

Շրի Ջայավարդենեպուրա Կոտտե - առանձնացել է 1982 թ-ին նախկին մայրաքաղաք Կոլոմբոյից

Յամուսուկրո - տեղափոխվել է 1983 - 1991 թթ.; նախկին մայրաքաղաքը - Աբիջան

Բեռլին - 1990 թ-ին ԳԴՀ-ի և ԳՖՀ-ի միացումից հետո դարձել է մայրաքաղաք; նախկին մայրաքաղաքը - Բոնն
 Պաղեստին	
Ռամալա - ձևավորվել է 1994 թ-ին Հորդանան գետի արևմտյան ափին, որպես Պաղեստինի մայրաքաղաք։

Աստանա - տեղափոխվել է 1997 - 1998 թթ.; նախկին մայրաքաղաքը - Ալմաթա

Նայպյիդաու - տեղափոխվել է 2005 թ-ին ; նախկին մայրաքաղաքը - Յանգոն (Ռանգուն)

Նգերուլմուդ - տեղափոխվել է 2006 թ-ին ; նախկին մայրաքաղաքը - Կորոր

Ցետինե - 2006 թ-ին Մոնտենեգրոյի անկախացումից հետո դարձել է մայրաքաղաք ; մինչ այդ - Պոդգորիցա


== Տես նաև ==
Աշխարհի մայրաքաղաքների ցանկ
Երկրների ցանկ, որտեղ մայրաքաղաքը ամենամեծ քաղաքը չէ
374

374 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 374 թվականն է, 
IV դարի 74-րդ տարին։


== Դեպքեր ==


== Ծնունդներ ==


== Մահեր ==
Պապ թագավոր
Սեմ Հանթ

Սեմ Հանթ (անգլ.՝ Sam Lowry Hunt, դեկտեմբերի 8, 1984(1984-12-08), Սիդարթաուն, Ջորջիա, ԱՄՆ), ամերիկացի քանթրի երաժիշտ, երգիչ, կոմպոզիտոր։ Նրա Montevallo առաջին ալբոմն ստացել է ոսկե հավաստագիր RIAA-ից, իսկ նրա երեք սինգլները՝ «Leave the Night On», «Take Your Time» և «House Party», ստացել են պլատինե հավաստագիր և գլխավորել Hot Country Songs հիթ-շքերթը։ Դրա շնորհիվ Սեմ Հանթը դարձել է առաջին քանթրի երաժիշտը, որի առաջին ալբոմի բոլոր սինգլներն ընդգրկվել են Billboard Hot 100 հիթ-շքերթի top-40-ում, ինչպես նաև երկրորդ տղամարդ մենակատարը SoundScan-ի պատմության մեջ, որին հաջողվել է գլխավորել Top Country Albums և Hot Country Songs հիթ-շքերթները իր առաջին ալբոմով՝ լինելով սկսնակ երաժիշտ։ Այդ ալբոմի գլխավոր սինգլը՝ «Leave the Night On», գլխավորել է քանթրի երգերի երկու հիթ-շքերթները (Hot Country Songs և Country Airplay), ինչի շնորհիվ Սեմ Հանթը դարձել է առաջին կատարողը 22 տարվա մեջ, որին հաջողվել է գլխավորել քանթրի երգերի բոլոր հիթ-շքերթները միաժամանակ Բիլլի Ռեյ Սայրուսից հետո։
2015 թվականի դեկտեմբերի 7-ին Սեմ Հանթը ներկայացվելէ  «Գրեմմի» մրցանակի «Լավագույն սկսնակ արտիստ» անվանակարգում։


== Կենսագրություն ==
Սեմ Հանթը ծնվել է ԱՄՆ Ջորջիա նահանգի Փոլք շրջանի Սիդարթաուն քաղաքում։ Եղել է ապահովագրական գործակալ և ուսուցիչ Ալեն և Ջոան Հանթերի երեք երեխաներից ավագը։
2016 թվականի սեպտեմբերի 10-ին Սեմ Հանթը դարձլ է առաջին երգիչը 1990 թվականից ի վեր (և չորրորդը խմբերը ներառյալ), որի նորամուտային ալբոմի չորս սինգլները առաջին հորիզոնականներն են զբաղեցրել ռադիոեթերային Country Airplay քանթրի հիթ-շքերթում։ Montevallo ալբոմի այդ սինգլներն են՝ «Leave the Night On» (15 նոյեմբերի, 2014), «Take Your Time» հիփ-հոփի տարրերով (2 մայիսի, 2015), «House Party» (12 սեպտեմբերի, 2015) և «Make You Miss Me» (10 սեպտեմբերի, 2016)։ Դրանից բացի եղել է «Break Up in a Small Town» սինգլը, որը հասել է երկրորդ հորիզոնականին (13 փետրվարի, 2016)։ Նախկինում իրենց դեբյուտային ալբոմից չորսական չարթփոփերներ են ունեցել Florida Georgia Line խումբն իր Here's to the Good Times սկավառակով (2012-14, «Cruise», «Get Your Shine on», «Round Here» and «Stay»), Zac Brown Band խումբն իր The Foundation ալբոմով (2008-09, «Chicken Fried», «Toes», «Highway 20 Ride» և «Free») և Brooks & Dunn խումբն իր Brand New Man սկավառակով (1991-92, համանուն երգը, «My Next Broken Heart», «Neon Moon» և «Boot Scootin' Boogie»)։ 2017 թվականին «Body Like a Back Road» սինգլը դարձել է հինգերորդ չարթփոփերը US Hot Country քանթրի հիթ-շքերթում։


== Մրցանակներ և անվանակարգեր ==


=== Քանթրի երաժշտության ակադեմիայի մրցանակ ===


=== American Country Countdown Awards ===


=== Ամերիկյան երաժշտական մրցանակ ===


=== ASCAP Country Music Awards ===


=== Billboard Music Awards ===


=== Քանթրի երաժշտության ասոցիացիայի մրցանակ ===


=== CMT Music Awards ===


=== Գրեմմի մրցանակ ===


=== Music Biz Awards ===


=== Ժողովրդի ընտրություն մրցանակ ===


=== Taste of Country Music Awards ===


=== Teen Choice Awards ===


== Սկավառակագրություն ==


=== Ստուդիական ալբոմներ ===


=== Սինգլներ ===


=== Երաժշտական տեսահոլովակներ ===


== Նշումներ ==


== Ծանոթագրություններ ==


== Արտաքին հղումներ ==
Սեմ Հանթը AllMusic կայքում
Ստորին աշխարհի դափը

«Ստորին աշխարհի դափը» (ռուս.՝ «Бубен Нижнего мира», հայտնի է նաև մեկ այլ անունով՝ «Կանաչ արկղիկ», ռուս.՝ «Зеленая коробочка»), ռուս ժամանակակից գրող Վիկտոր Պելևինի պատմվածքը, որն առաջին անգամ լույս է տեսել 1993 թվականին «Фантакрим MEGA» ամսագրում (№ 2), իսկ 1996 թվականին մտել է «Ստեղծագործություններ» ժողովածուի մեջ։


== Բովանդակություն ==
Պատմվածքը «մահվան մտավոր լազեր» ստեղծելու փորձ է։ Շարադրանքը, որը հագեցած է մի քանի հանրագիտարանային սահմանումներով և Միշել դը Մոնտենի աշխատանքներից կարճ մեջբերումներով, բացահայտում է հեղինակի մտորումը մետաֆիզիկական թեմաների վերաբերյալ։ Պատմվածքի տեքստում փակագծերում հաջորդաբար ընդգծվում են հետևյալ առանձին բառերն ու արտահայտությունները.

• (հայելի)
• (պրիզմա)
• (շրջված պրիզմա)
• (կործանում)
• (յուրատեսակ անդրադարձիչ)
• («…Եթե հարկավոր է, դուք դառնում եք մեռած՝ ապրելով կյանքը, բայց ապրում եք այն՝ մեռնելով. մահը, իհարկե, մահացողի վրա անհամեմատ ավելի շատ է ազդում, քան մահացածի վրա, շատ ավելի սուր և խոր»։«Անկախ նրանից, թե որքան եք ապրում, դուք չեք կարող կրճատել այն ժամանակահատվածը, որի ընթացքում դուք կմնաք մեռած։ Բոլոր ջանքերն այստեղ աննպատակ են. դուք կլինեք այն վիճակում, որը ձեզ այնպիսի սարսափ է ներշնչում, այնքան ժամանակ, եթե դուք մահանայիք կերակրողի ձեռքերում»։«Որտեղ ավարտվի ձեր կյանքը, այնտեղ էլ նրա վերջն է։)• (թափանցիկ դիալեկտիկական պարույր)
• (հոգու մեջ նայող փողի անցք)Պատմվածքի վերջում տրվում է «մահվան մտավոր լազեր» հավաքելու յուրատեսակ հրահանգ և բացատրվում է դրա գործունեության սկզբունքը։


== Ծանոթագրություններ ==


== Արտաքին հղումներ ==
«Ստորին աշխարհի դափը» պատմվածքը Վիկտոր Պելևինի ստեղծագործությունների կայքում
«Ստորին աշխարհի դափը» Archived 2020-04-24 at the Wayback Machine. պատմվածքի ձայնային տարբերակը
Գրաֆների միջակայքային կողային ներկումներ

Գրաֆների տեսությունում միջակայքային կողային ներկումը կողային ներկման մի տեսակ է, որտեղ կողերը ներկվում են ինչ-որ միջակայքի թվերով, միջակայքի ամեն թիվ օգտագործվում է առնվազն մեկ կողի համար, և յուրաքանչյուր գագաթին կից կողերի գույները կազմում են իրարից տարբեր ամբողջ թվերի հաջորդական ինտերվալ։
Մերիտրա-Հատշեպսուտ

Թագուհի Մերիտրա-Հատշեպսուտ (անգլ.՝ Merytre-Hatshepsut, երբեմն նաև՝ Հատշեպսուտ-Մերյետ-Ռա), Թութմոս III փարավոնի մեծ թագուհի, որն այդ տիտղոսին արժանացել է Սաթիայի մահց հետո։ Եղել է Ադորատրիքս Հույի դուստրն ու փարավոն Ամենհոտեպ II-ի մայրը։


== Ընտանիք ==
Մերիտրա-Հատշեպսուտն ունեցել է ազնվականական ծագում։ Նա հավանաբար եղել է քրմուհի Ադորատրիքս Հույի դուստրը, որի՝ Բրիտանական թանգարանում գտնվող արձանը (EA 1280) պատկերում է թոռնիկին գրկած Հույին ու ներկայացնում Թութմոս III-ի և Մերիտրա-Հատշեպսուտի մյուս զավակներին՝ նրա նստած դիրքով արձանի կողքերին պատկերված։ Եղել է փարավոն Ամենհոտեպ II-ի, արքայազն Մենխեպերրեի, արքայադուստրեր Նեբետիունետի, Մերիտամուն C-ի, Մերիտամուն D-ի և Իսետի մայրը։


== Կենսագրություն ==
Հայտնի է, որ Մերիտրա-Հատշեպսուտը կրում էր «ժառանգական արքայադուստր» (iryt-p`t), «Միակ, մեծ գովելի» (wrt-hzwt-w’tit), «արքայի մայր» (mwt-niswt), «երկու երկրի տիրուհի» (nbt-t3wy), «արքայի կին» (hmt-nisw), «մեծ արքայի կին» (hmt-niswt-wrt), «աստծո կին» (hmt-ntr) ու «աստծո ձեռք» (djrt-ntr)  տիտղոսները։
Մերիտրա-Հատշեպսուտը մեծ թագուհի է դարձել Սաթիայի մահից հետո։ Հիշատակված է Մեդինեթ Հաբուում գտնվող Թութմոս III-ի մահվան տաճարում։ Թագուհին պատկերված է նստած Թութմոս III-ի հետևում կանգնած։ Նա պատկերված է թագուհու ամբողջական արդուզարդով, այդ թվում՝ անգղի գլխարկով, կրկնակի փետուրներով բուշել գլխազարդով ու անվանվել է «մեծ թագուհի։

Մերիտրա-Հատշեպսուտը պատկերված է մի քանի դամբարաններում, այդ թվում՝ իր ամուսնու՝ Թութմոս III-ի (KV34) դամբարանում։ Սյուներից մեկի վրա թագուհին, որը նույնացվել է որպես Մերիտրա, հանդիսանում է Թութմոս III-ին հաջորդող երեք թագուհիներից մեկը։ Նրան հաջորդում են թագուհիներ Սաթիան ու Նեբտուն և արքայադուստր Նեֆերտարին։

Թեբեում գտնվող Ռայի (TT72) դամբարանում Մերիտրա-Հատշեպսուտը նստած դիրքով պատկերված է իր որդու՝ Ամենհոտեպ II-ի կողքին/հետևում։ Շեյխ Աբդ էլ-Քուրնայում գտնվող մեկ այլ դամբարանի տեսարանում կարծես պատկերված է Մերիտրա-Հատշեպսուտի արձանը, որը ցուցադրված է հարթակիվրա վրա մի փոքրիկ կառույցում։ Պատկերված մյուս արձանները բոլորը ներկայացնում են Թութմոս III-ին։ Մեկ այլ ստելայում պատկերված է Մերիտրա-Հատշեպսուտը՝ կանգնած Թութմոս III-ի առջև։ Թագուհին պատկերված է բուշելով և կրկնակի փետուրներով։ Նա պատկերված է՝ ձեռքերում բռնած խորհրդանշական գավազանները։


== Մահ և հուղարկավորություն ==
Սկզբնապես նախատեսված է եղել Մերիտրա- Հատշեպսուտին հուղարկավորել KV42 դամբարանում։ Հիմքերի նստվածքները հայտնաբերվել են 1921 թվականին, որոնք հստակորեն հաստատում են, որ գերեզմանն ի սկզբանե նախատեսված է եղել նրա համար։ Հնարավոր է, սակայն, որ նա թաղված լինի իր որդու՝ Ամենհոտեպ II-ի KV35 դամբարանում, իսկ KV42 դամբարանն օգտագործված լինի Թեբեի քաղաքապետ Սենեֆերի և վերջինիս կնոջ՝ Սենեթնայի համար։ KV42 դամբարանի չօգտագործումը կարող է վկայել իր թոռան գահակալության օրոք նրա շնորհազրկման մասին։


== Ծանոթագրություններ ==


== Արտաքին հղումներ ==
Merytre-Hatshepsut (webpage by Anneke Bart)
1493 թվական՝ Կոլումբոսի ստեղծած Նոր երկրի հայտնաբերումը

1493 թվական՝ Կոլումբոսի ստեղծած Նոր երկրի հայտնաբերումը, ամերիկացի գրող և լրագրող Չարլզ Մանի գիրք՝ հրատարակված 2011 թվականին։ Գիրքը նվիրված է Կոլումբոսյան փոխանակությանը, որ հաջորդել է Քրիստափոր Կոլումբոսի Ամերիկա հասնելուն և այժմյան համաշխարհային քաղաքակրթության աղբյուր ծառայելուն։ Այս գիրքը Մանի մեկ այլ գրքի՝ 1491 թվական՝ նոր բացահայտումներ՝ կապված մինչկոլումբոսյան Ամերիկայի հետ-ի շարունակությունն է և զարգացնում է «Կոլումբոսյան փոխանակության» պատմությունը։
Մեծ Բրիտանիայում գիրքը թողարկվել է Granta Books հրատարակչության կողմից1493։ How the Ecological Collision of Europe and the Americas Gave Rise to the Modern World վերնագրով։


== Բովանդակություն ==
Մանն իր գրքում դիտարկում է բազմաթիվ էկոլոգիական, տնտեսագիտական և մշակութային փոխհարաբերություններ, որոնք առաջացել են Հին և Նոր Աշխարհների միջև Կոլումբոսի՝ Ամերիկան բացահայտելուց հետո։ Օրինակ, նա դիտարկում է Կոլումբոսյան փոխանակության հետևյալ դրվագները.

XVI-XVII դարեր. ամերիկյան արծաթի տեղափոխում Ֆիլիպիններ մանիլյան գալեոնների կողմից և հետագայում՝ Չինաստան, որ սուր կարիք ունի ներքին առևտրի համար։ Դրա փոխարեն՝ Ամերիկա տեղափոխում էին մետաքս և այլ չինական ապրանքներ, որոնց մեծ մասը հետագայում արտահանվել էր Եվրոպա Արծաթե նավատորմի կողմից։ Այդ փոխանակությունը բերեց մարդկանց, կենդանիների և բույսերի փոխադարձ ներթափանցման Ամերիկայի և Ասիայի միջև։
Ամերիկան կարտոֆիլի հայրենիքն է, հնդկացիները հարյուրամյակներ շարունակ հարյուրավոր և հազարավոր տարատեսակներ են մշակել, ինչն ապահովել է նրանց կայունությունը մակաբույծների նկատմամբ։ Կարտոֆիլի մասսայական օգտագործումը Եվրոպայում հիմնված էր միայն մի քանի (հաճախ միակ) տարատեսակների վրա։ Մշակվող բույսի միօրինակությունը բերեց բերքի համատարած մահվան և անտանելի սովի Իռլանդիայում այն բանից հետո, երբ Ամերիկայից Եվրոպա տեղափոխվեց մակաբույծներից մեկը։
Եռանկյուն առևտուր, որի արդյունքում Աֆրիկայից Ամերիկա ստրուկների հետ միասին մալարիա բերեցին։ Մալարիան դարձավ եվրոպացիների մահվան ավելի բարձր աստիճանի հիմնական պատճառը։ Մալարիան փոխանցվում է մոծակների միջոցով, որոնք նախընտրում են տաք և չոր կլիմա։ Նրանց՝ դեպի հյուսիս տարածման սահմանը, որ գրեթե համընկնում էր Մեյսոն Դիքսոնի ուղու հետ, ծառայեց որպես նահանգների բաժանման պատճառ՝ հարավային ստրկատիրական (որոնցով ավելի շահավետ էր տեղափոխել ստրուկներ) և հյուսիսային ոչ ստրկատիրական (որտեղ ավելի շահավետ էր Եվրոպայի վերաբնակիչների տեղափոխությունը)։
Գուանոյի և կաուչուկի արդյունաբերական օգտագործումը սկսվել է այն բանից հետո, երբ եվրոպացիները ուշադրություն դարձրին հնդիկների կողմից այդ նյութերի օգտագործմանն ու տեխնիկայի կատարելագործմանը։


== Ծանոթագրություններ ==


== Աղբյուրներ ==
, [1] — 560 p։
Barnes, Samuel.։ «Malaria and the Mason-Dixon» (անգլերեն)։ Վերցված է 2014 թ․ սեպտեմբերի 21–ին 
Morris Ian (օգոստոսի 19, 2011)։ «Seeds, Germs and Slaves»։ The New York Times Sunday Book Review։ Վերցված է 2011 թ․ սեպտեմբերի 20
Քվեդա Աղվի

Քվեդա Աղվի (վրաց.՝ ქვედა აღვი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 460 մետր բարձրության վրա։ Շրջկենտրոն Ցագերից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 193 մարդ։


== Ծանոթագրություններ ==
Ռիլովկա

Ռիլովկա (ուկրաիներեն՝ Рилівка), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Ռիլովկա գյուղում բնակվում էր 438 մարդ։ Բնակավայրը զբաղեցնում է 0,111 կմ² տարածք։ Բնակչության խտությունը կազմում էր 3945,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կամպրոդոն

Կամպրոդոն  (իսպ.՝ Camprodón), մունիցիպալիտետ Իսպանիայում։ Գտնցում է Ժիրոնա պրովինցիայում, Կատալոնիա ինքնավար համայքնի կազմում։ Տարածքը կազմում է 103,4 կմ²։ Բնակչությունը՝ 2479 մարդ։


== Արտաքին հղումներ ==
Веб мэрии Archived 2006-08-12 at the Wayback Machine.
Информация Правительства Каталонии Archived 2007-11-24 at the Wayback Machine.
Informació de l'Institut d'Estadística de Catalunya
Веб о Долины Кампродонa
Ալիցիկլիկ միացություններ

Ալիֆատիկ ածխաջրածինները օրգանական քիմիայում-միացություններ են որոնք չեն պարունոկում արոմատիկ համակարգեր։ Ալիֆատիկ միացությունները իրենցից ներկայացնում են բաց շղթաներ(ացիկլիկ միացություններ) կամ փակ(ալիցիկլիկ կամ ցիկլոալիֆատիկ միացություններ)։ Երբեմն ալիֆատիկ միացություններ են համարվում միյայն ացիկլիկ միացությունները, իսկ ալիցիկլիկ միացությունները, դասվում են առանձին դասի մեջ։
Ընդհանուր նկարագրություն
Օրգանական քիմիայում միացությունները բաժանվում են երկու հիմնական մասի. արոմատիկ միացություններ, որոնք պարունակում են բենզոլային օղակ և նման փակ համակարգեր և ալիֆատիկ միացություններ որոնք չեն պարունակում։ Ալիֆատիկ միացություններում ածխածնի ատոմները առաջացնում են ածխածնային ուղիղ շղթաներ, ճյուղավորված միացություններ և օղակներ(որոնց դեպքում անվանվում են ալիցիկլիկ միացություններ)։ Ածխածնի ատոմնորը կարող են կապված լինել մեկ(ալկեններ), կրկնակի կապեր (ալկեններ) և եռակի կապերով(ալկիններ)։ Բացի ածխածնիծ և ջրածնից շղթային կարող է միացաց լինել թթվածին, ազոտ, ծծումբ, հալոգոններ։ Պարզագույն ալիֆատիկ միացությունն է մեթանը CH4։ Ալիֆատիկ միացությունների ընդգրկում են ալկանները և նրանց ածանցյալները, ինչպես ճարպաթթուները, ալկենները, ալկինները։ Ացիկլիկ միացություններ Ացիկլիկ միացությունները օրգանական միացություններ են որոնք չեն պարունակում ցիկլիկլեր, և բոլոր ածխածնի ատոմները միացված են պարզ կապերով, ուղիղ կամ ճյուղավորված շղթաներ։ Առանձնացվում է ացիկլիկ միացությունների - հագեցած ածխաջրածինների որոնք կապված են միյայն պարզ կապերով(պարզագույն ներկայացուցիչը մեթան)և չհագեցաց ածխաջրածիններ, որոնցում ածխածնի ատոմները միմյանց հետ կապված են կրկնակի(օր. էթան) եռակի(օր. ացետիլեն) կապերով։


== Ծանոթագրություններ ==
.ke

.ke, Քենիայի վերին մակարդակի ազգային դոմենն է։


== Արտաքին հղումներ ==
IANA .ke whois տեղեկություն
Կազալինկոնտրադա

Կազալինկոնտրադա  (իտալերեն՝ Casalincontrada), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 2942 մարդ։ Բնակչության խտությունը՝ 196 մարդ/կմ²։ Տարածքը՝ 15 կմ²։ Փոստային ինդեքս` 66012։ Հեռախոսային կոդ` 0871։


== Ծանոթագրություններ ==
Պոդգորնոե (գյուղ, Բալակլավայի շրջան)

Անվան այլ կիրառումների համար տե՛ս՝ ՊոդգորնոեՊոդգորնոե (ուկրաիներեն՝ Підгірне, Ղրիմի թաթարերեն՝ Kalendo), գյուղ Ուկրաինայի Սևաստոպոլի Բալակլավայի շրջանում։ Բնակավայրը նախկինում նաև անվանվել է Կալենդո։
2001 թվականի տվյալներով Պոդգորնոե գյուղում բնակվում էր 62 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուրոմսկոե (այլ կիրառումներ)

Մուրոմսկոե, կարող է վերաբերել՝

Մուրոմսկոե - գյուղ Ուկրաինայի Ղրիմի Ինքնավար Հանրապետության Բելոգորսկի շրջանում
Մուրոմսկոե - գյուղ Ռուսաստանի Կալինինգրադի մարզի Զելենոգրադսկի շրջանի կազմում
Պանամա (Գոյաս)

Անվան այլ կիրառումների համար տե՛ս՝ Պանամա (այլ կիրառումներ)Պանամա (Գոյաս) (պորտ.՝ Panamá), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Մեյա Պոնտի գավառի կազմի մեջ։ Բնակչությունը կազմում է 2 979 մարդ՝ 2006 թվականի տվյալներով։ Գրավում է 433,759 կմ2 տարածք։ Բնակչության խտությունը՝ 6,9 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 27 716 878,00 (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 9 603,91 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,734 (տվյալները՝ ՄԱԿ-ի զարգացման ծրագրի)։
Պոլդնևայա (այլ կիրառումներ)

Պոլդնևայա, կարող է վերաբերել՝

Պոլդնևայա - գետ Ռուսաստանում, Բաբիցայի վտակը
Պոլդնևայա - գետ Ռուսաստանում, Մոլոմայի վտակը
Պոլդնևայա - գետ Ռուսաստանում, Նեյայի վտակը
Պոլդնևայա - գետ Ռուսաստանում, Սուենգայի վտակը
Բոլցանո Վիչենտինո

Բոլցանո Վիչենտինո (իտալերեն՝ Bolzano Vicentino), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 5455 մարդ (2008), բնակչության խտություն՝ 287 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 36050։ Հեռախոսային կոդ՝ 0444։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Մաքս Պեխշտայն

Մաքս Պեխշտայն (գերմաներեն.` Max Pechstein,դեկտեմբերի 31, 1881(1881-12-31)[…], Ցվիկաու, Սաքսոնիայի թագավորություն, Գերմանական ռայխ - հունիսի 29, 1955(1955-06-29)[…], Բեռլին, Արևելյան Գերմանիա), գերմանացի նկարիչ, գերմանական էքսպրեսիոնիզմի առաջատարներից։


== Կենսագրություն և ստեղծագործություն ==
1896-1900: մասնավոր ուսուցիչների վերապատրաստում Ցվիկայում
1896-1900: նկարչության ուսուցում Դրեզդենում, նախ գեղարվեստի դպրոցում (մինչև 1902 թվականը), այնուհետև՝ Գեղարվեստի ակադեմիայում
1906:  Դարձել է «Կամուրջ» գեղարվեստական ​​խմբի անդամ («Brücke»), Պեխշտեյնը արժանացել է Սաքսոնյան պետական ​​մրցանակի
1907: Ուղևորություն նկարիչ Է. Լ. Կիրշների հետ Գոպելն, որտեղ նա շատ է նկարել
1908: Մեկնում Բեռլին, անդամակցություն Բեռլինի սեցեսիոնին
1910:  Է. Հեկելի և Է. Լ. Կիրշների հետ նա հիմնել է «Նոր Սեցեսիոն» («Neue Sezession»), խումբը Մորիտբուրգյան լճակներում, որի նախագահն է եղել ինքը
1911:  Կիրխների հետ հիմնել է ինստիտուտ («Գեղանկարչության ժամանակակից դասավանդում»)
1912: Դուրս է գալիս «Կամուրջ» խմբից Բեռլինի «Սեցեսիոն» ցուցահանդեսին մասնակցելու կապակցությամբ
1914: Ճանապարհորդություն դեպի Պալաու կղզի (Միկրոնեզիա)
1915-1916: Մասնակցել է Արևմտյան ռազմաճակատի ռազմական գործողություններին
1918: «Աշխատանքային խորհուրդ արվեստների համար» և «Նոյեմբերյան խմբի» հիմնադիրներից մեկը
1922: Պրուսիայի արվեստի ակադեմիայի անդամ
1933: Նացիստների իշխանության գալուց հետո Պեխշտեյնին արգելվեց նկարել
1937: Մ. Պեխշտեյն աշխատանքները հայտարարվել են «դեգեներատիվ արվեստ», նրա 326 կտավները վերցվել են գերմանական թանգարաններից
1944: Ռմբակոծության հետևանքով Պեխշտեյնի բնակարանը ավերվեց, և նրա գործերի զգալի մասը ոչնչացավ
1945: Բեռլինի Գեղարվեստի բարձրագույն դպրոցի պրոֆեսոր։


== Ծանոթագրություններ ==


== Գրականություն ==
W. Heymann: Max Pechstein, München 1916
M. Osborn: Max Pechstein, Berlin 1922
K. Lemmer(Hrsg): Max Pechstein und der Beginn des Expressionismus, Berlin 1949
D. Elger: Expressionismus, Köln 2007
Մխիթար Կազմիչ

Մխիթար Կազմիչ (ծննդյան և մահվան թվականներն անհայտ են), 12-րդ դարի հայ քարգործ վարպետ։ Աշխատել է Սանահինում։ Գործերից նշանավոր է Գրիգոր Տուտեորդու հուշարձան-խաչքարը Սանահինի վանքի Սբ․ Հարություն եկեղեցու հյուսիսային պատի տակ (1184)։ Խաչքարի պատվանդանը չորս կողմից մշակված է, յուրաքանչյուր երեսին կան երկսյուն կամարներով երկուական խորաններ։ Սեղանաքարը երիզված է «սելջուկյան շղթա» ունեցող քիվով, որի վրա դրված է ավելի նեղ պատվանդան, վերջինի վրա բարձրանում է գեղաքանդակ խաչքարը։ Հուշարձանի ետին երեսին գրված է Տուտեորդու հիշատակարան-արձանագրությունը, ըստ որի, նույն թվականներին նորոգվել է Կաթողիկե եկեղեցին, որին հավանաբար մասնակցել է Մխիթար Կազմիչի օգնական (կամ արձանագրության փորագրիչ) Ավետիսը։


== Գրականություն ==
Ղաֆադարյան Կ., Սանահինի վանքը և նրա արձանագրությունները, Երևան, 1957։
Նարեկ Աբգարյան

Նարեկ Աբգարյան (հունվարի 6, 1992(1992-01-06), Վաղարշապատ, Հայաստան), հայ բռնցքամարտիկ։


== Կենսագրություն ==
Նարեկ Աբգարյանը ծնվել է 1992 թվականի հունվարի 6-ին, Էջմիածնում։ Սպորտով սկսել է զբաղվել 8 տարեկանից։ Նարեկը Հայաստանի բազմակի չեմպիոն է, 2008 թվականի Եվրոպայի պատանիների բրոնզե մեդալակիր է։ 2012 թվականին եղել է Եվրոպայի մինչև 22 տարեկանների բրոնզե մեդալակիր։ 2013 թվականին ՀՀ պաշտպանության նախարար Սեյրան Օհանյանի կողմից պարգևատրվել է Վազգեն Սարգսյան մեդալով։
Նարեկի հայրը զբաղվել է բռնցքամարտով, հորեղբայրը եղել է ԽՍՀՄ չեմպիոն։
Օլիմպիական ուղեգիրը նվաճել է Թուրքիայի Սամսոն քաղաքում կայացած մրցաշարի ժամանակ։ Հայ մարզիկի համար բռնցքամարտը պարզապես սպորտ չէ։ Ըստ Նարեկի՝ կյանքում ինչի հասել է բռնցքամարտի շնորհիվ է։


== Ծանոթագրություններ ==
Հրեական թանգարան և հանդուրժողականության կենտրոն

Հրեական թանգարան ու հանդուրժողականության կենտրոն (ռուս.՝ Еврейский музей и центр толерантности), 2012 թվականի նոյեմբերի 8-ին Մոսկվայում բացված թանգարանՄտահղացման հեղինակների խոսքով՝ նոր թանգարանի նպատակն է ցուցադրել հրեաների կենցաղն ու մշակույթը, ինչպես նաև Ռուսաստանի պատմությունը ներկայացնել այդտեղ ապրող ժողովուրդներից մեկի միջոցով։ Թանգարանի հիման վրա գործող «Հանդուրժողականության կենտրոնը» երկխոսությունների համար նախատեսված հարթակ է, որտեղ կքննարկվեն մշակույթների միջև հանդուրժողականությանը, հարգանքին ու փոխըմբռնմանը վերաբերող հարցեր։
Համալիրը գտնվում է Օբրազցովա փողոցում 1925-1927 թթ. ճարտարապետ Կոնստանտին Մելնիկովի նախագծով կառուցված Բախմետևսկի գարաժի պատմական շենքում, որը անհատույց Մոսկվայի հրեական համայնքային կենտրոնին (Ռուսաստանի հրեական համայնքների ֆեդերացիային) է փոխանցվել։
Թանգարանի ստեղծման նախաձեռնողներն են Ռուսաստանի գլխավոր ռաբբի Բեռլ Լազարը և Ռուսաստանի հրեական համայնքների ֆեդերացիայի նախագահ Ալեքսանդր Բորոդան։ Բեռլ Լազարի հետ տեղի ունեցած զրույցի ընթացքում այդ նախաձեռնությանը աջակցել է նաև ՌԴ նախագահ Վլադիմիր Պուտինը, ով առաջարկել է Թանգարանի կառուցման հիմնադրամին փոխանցել մեկ ամսվա իր աշխատավարձը։
Հրեական թանգարանը և հանդուրժողականության կենտրոնը աշխարհի խոշորագույն հրեական թանգարանն է և Եվրոպայի խոշորագույն բացօդյա ցուցահանդեսի հարթակ. ընդհանուր տարածքը՝ 17 հազար մ² և ցուցահանդեսի տարածքը՝ 4.5 հազար մ²։
Բացման հանդիսավոր արարողությունը տեղի է ունեցել 2012 թվականի նոյեմբերի 8-ին, որին մասնակցել են Իսրայելի նախագահ Շիմոն Պերեսը և ՌԴ արտգործնախարար Սերգեյ Լավրովը։


== Արտաքին հղումներ ==
Պաշտոնական կայք


== Ծանոթագրություններ ==
Where Do We Go? World Tour

Where Do We Go? World Tour, ամերիկացի երգչուհի Բիլլի Այլիշի առաջիկա չորրորդ համերգային շրջագայությունն է, որը կանցկացվի աջակցելով նրա դեբյուտային՝ When We All Fall Asleep Where Do We Go? ալբոմին։ Շրջագայությունը սկսվելու է 2020 թվականի մարտի 9-ին՝ Մայամիի American Airlines Arena-ում և ավարտվելու է Լոնդոնի Arena 02-ում։


== Նախապատմություն և զարգացում ==
Շրջագայությունը պաշտոնապես հայտարարվել է Բիլլի Այլիշի Ինստագրամի էջում՝ 2019 թվականի սեպտեմբերի 27-ին։ Բիլլի Այլիշը հրապարակել է նկար ամսաթվերով և վայրերով, որտեղ անցկացվելու է շրջագայությունը։


== Համերգներ ==


== Ծանոթագրություններ ==
Ստարայա Կարա

Ստարայա Կարա (ռուս.՝ Старая Кара, բաշկիրերեն՝ Иҫке Ҡара), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոստովկա (այլ կիրառումներ)

Մոստովկա, կարող է վերաբերել՝

Մոստովկա - գետ Ռուսաստանում, Բերդի վտակը
Մոստովկա - գետ Ռուսաստանում, Սուենգայի վտակը
Վիկտոր Թարգուլյան

Վիկտոր Հովհաննեսի Թարգուլյան (օգոստոսի 10, 1934(1934-08-10), Մոսկվա, ԽՍՀՄ - ապրիլի 1, 2023(2023-04-01)), հայ աշխարհագետ, հողագետ։ Աշխարհագրական գիտությունների դոկտոր (1968), պրոֆեսոր (1988)։ Հողագետների միջազգային ընկերության 5-րդ հանձնաժողովի փոխնախագահ (1990)։ Հողագետների Դոկուչաևյան ընկերության փոխնախագահ (1992)։ Հողագետների միջազգային ընկերության 5-րդ հանձնաժողովի նախագահ (1994)։


== Կենսագրություն ==
Վիկտոր Թարգուլյանը ծնվել է 1934 թվականի օգոստոսի 10-ին, Մոսկվա քաղաքում։ 1957 թվականին ավարտել է Մոսկվայի Տիմիրյազևի անվան գյուղատնտեսական ակադեմիան։ 1963 թվականին ավարտել է Մոսկվայի պետական համալսարանը։ 1972 թվականից եղել է ԽՍՀՄ ԳԱ Աշխարհագրության ինստիտուտի առաջատար գիտաշխատող։ Դասախոսում է Մոսկվայի պետական համալսարանում։
Աշխատանքները վերաբերում են հողերի աշխարհագրության, հողառաջացման, հողմահարման, հողերի երկրաքիմիայի հարցերին։ Համահեղինակ է ատլասների, «Հողերի գլոբալ փոփոխություններ» (1990, անգլերեն) գրքի։


== Երկեր ==
Հողերի գլոբալ փոփոխություններ, անգլերեն, 1990։
Почвообразование и выветривание в холодных гумидных областях, Москва, 1971 (համահեղինակ).
Ветровал и таежное почвообразование. Москва, 1995 (համահեղինակ).
Организация, состав и генезис дерново-палево-подзолистой почвы на покровных суглинках, Москва, 1974.
Возраст и эволюция черноземов, Москва, 1988.


== Ծանոթագրություններ ==
Չերվոնայա Զարյա (գյուղ, Գլուխովի շրջան)

Անվան այլ կիրառումների համար տե՛ս՝ Չերվոնայա ԶարյաՉերվոնայա Զարյա (ուկրաիներեն՝ Червона Зоря), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Չերվոնայա Զարյա գյուղում բնակվում էր 4 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)